
 14.5.2013
 BG
 Официален вестник на Европейския съюз
 L 129/23
 РЕГЛАМЕНТ ЗА ИЗПЪЛНЕНИЕ (ЕС) No 436/2013 НА КОМИСИЯТА
 от 7 май 2013 година
 за одобрение на промяна, която не е минимална, в спецификацията на название, вписано в регистъра на защитените наименования за произход и на защитените географски указания [Queijo de Cabra Transmontano/Queijo de Cabra Transmontano Velho (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 Регламент (ЕС) No 1151/2012 влезе в сила на 3 януари 2013 г. Той отмени и замени Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).
 (2)
 В съответствие с член 9, параграф 1, първа алинея от Регламент (ЕО) No 510/2006 Комисията разгледа заявката на Португалия за одобрение на промяна в елементите от спецификацията на защитеното наименование за произход „Queijo de Cabra Transmontano“/„Queijo de Cabra Transmontano Velho“, регистрирано по силата на Регламент (ЕО) No 1263/1996 на Комисията (3).
 (3)
 Тъй като въпросната промяна не е минимална, в съответствие с член 6, параграф 2 от Регламент (ЕО) No 510/2006 Комисията публикува заявката за промяна в Официален вестник на Европейския съюз
 (4). Комисията не получи никакви възражения съгласно член 7 от посочения регламент, поради което промяната следва да бъде одобрена,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваната в Официален вестник на Европейския съюз промяна в спецификацията, отнасяща се до посоченото в приложението към настоящия регламент название.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 май 2013 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 343, 14.12.2012 г., стр. 1.
 (2) ОВ L 93, 31.3.2006 г., стр. 12.
 (3) ОВ L 163, 2.7.1996 г., стр. 19.
 (4) ОВ C 163, 9.6.2012 г., стр. 5.
 ПРИЛОЖЕНИЕ
 Селскостопански продукти, предназначени за консумация от човека и изброени в приложение I към Договора:
 Клас 1.3. Сирена
 ПОРТУГАЛИЯ
 Queijo de Cabra Transmontano/Queijo de Cabra Transmontano Velho (ЗНП)
 